section_heading: Opis
paragraph_text: Bunar se prvi puta spominje tek 1496. godine, makar se prema izvorima koristi još od antike. Kako stoji na uklesanom natpisu, "podiže" se 1554. godine (moguće gradi njegova kruna), a zatim "obnavlja i povećava" 1760., o čemu govori i latinski natpis na južnom kamenom pragu kvadratične krune. Godine 1822. gustirna je očišćena prislinim radom stanovnika, uglavnom iz obližnjeg sela Brusja, a sama se gustirna sve do 1950-ih godina kada grad dobiva tekuću vodu, koristila za poboljšanje vodopskrbe grada Hvara.